stanford-oval/wikipedia huggingface dataset:
סרטן הפין
הערות שוליים

↑  M. C. G. Bleeker, D. a. M. Heideman, P. J. F. Snijders, S. Horenblas, Penile cancer: epidemiology, pathogenesis and prevention, World Journal of Urology 27, April 2009, עמ' 141–150 doi: 10.1007/s00345-008-0302-z
1 2 3  Antoin Douglawi, Timothy A. Masterson, Updates on the epidemiology and risk factors for penile cancer, Translational Andrology and Urology 6, October 2017, עמ' 785–790 doi: 10.21037/tau.2017.05.19
1 2  Morris BJ, Gray RH, Castellsague X, et al. The Strong Protective Effect of Circumcision against Cancer of the Penis. Advances in Urology. 2011;2011:812368.
↑  Andrew S. McDaniel, Daniel H. Hovelson, Andi K. Cani, et al. Genomic Profiling of Penile Squamous Cell Carcinoma Reveals New Opportunities for Targeted Therapy, Cancer Res December 15 2015 (75) (24) 5219-5227.
↑  J. Dillner, G. von Krogh, S. Horenblas, C. J. Meijer, Etiology of squamous cell carcinoma of the penis, Scandinavian Journal of Urology and Nephrology. Supplementum, 2000, עמ' 189–193
↑  Stratton KL, Culkin DJ, A Contemporary Review of HPV and Penile Cancer, Oncology (Williston Park). 2016 Mar;30(3):245-9.
↑  Penile cancer: importance of circumcision, human papillomavirus and smoking in in situ and invasive disease.
↑  Barnes KT, McDowell BD, Button A, Smith BJ, Lynch CF, Gupta A, Obesity is associated with increased risk of invasive penile cancer, BMC Urol. 2016 Jul 13;16(1):42. doi: 10.1186/s12894-016-0161-7.
↑  E. J. Schoen, Neonatal circumcision and penile cancer. Evidence that circumcision is protective is overwhelming., BMJ. 1996 Jul 6; 313(7048): 46–47.
↑  "Can Penile Cancer Be Prevented?", באתר האגודה האמריקאית למלחמה בסרטן
↑  מחקר אחר מציין שנדרשות 322,000 מילות כדי למנוע מקרה אחד של סרטן הפין לשנה. לשם השוואת נתוני שני המחקרים יש לקחת בחשבון את אורך תוחלת החיים, את הגידול באוכלוסייה בין קבוצת הגיל הסובלת מהסרטן לקבוצת הגיל העוברת מילה, ואת השינויים בתפוצת המילה לאורך השנים.
↑  Task Force On Circumcision, Male Circumcision, Pediatrics 130, 2012-09-01, עמ' e756–e785 doi: 10.1542/peds.2012-1990
↑  Can Penile Cancer Be Prevented?, www.cancer.org
↑  Christakis et al., A Trade-off Analysis of Routine Newborn Circumcision, PEDIATRICS Vol. 105 No. 1 January 2000
↑  גורמי סיכון לסרטן הפין, באתר האגודה האמריקאית לסרטן
1 2 3 4  Stanley A Brosman, Penile Cancer, Medscape, Jan 10, 2018.
↑  Penis. In: Edge SB, Byrd DR, Compton CC, et al., eds.: AJCC Cancer Staging Manual. 7th ed. New York, NY: Springer, 2010, pp 447-55.
1 2  Marianna Zukiwskyj, Padraig Daly, Eric Chung, Penile cancer and phallus preservation strategies: a review of current literature, BJU international 112 Suppl 2, November 2013, עמ' 21–26 doi: 10.1111/bju.12205
↑  Mossansen ואחרים, "15 Years of penile cancer management in the United States: An analysis of the use of partial penectomy for localized disease and chemotherapy in the metastatic setting", Urologic Oncology, December 2016Volume 34, Issue 12, Pages 530.e1–530.e7
| --- | --- |
בקרת זהויות :  NKC: ph913761 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מראה היסטופתולוגי של קרצינומת תאי קשקש של הפין
עונת 1985/1986 בלה ליגה

| --- | --- |
 תקופת התחרות:  31 באוגוסט 1985 – 20 באפריל 1986 (233 ימים)
 מספר משתתפות:  18
 הזוכה:  ריאל מדריד
 מספר משחקים:  306
 מספר שערים:  798 (2.61 בממוצע למשחק)
 מלך השערים:  מקסיקו הוגו סאנצ'ס   (22 שערים)
 → 1984/19851986/1987 ←
 
עונת 1985/1986 הייתה העונה ה-55 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 1985 והסתיימה ב-20 באפריל 1986.
הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה.
מליגת המשנה עלו קדיס, לאס פאלמס, וסלטה ויגו.
ריאל מדריד זכתה בתואר וזאת בפעם ה-21 בתולדות המועדון. הסופר קאפ הספרדי לא הוענק.
ולנסיה (לראשונה מאז שעלתה לליגה הבכירה לקראת עונת 1931/1932), הרקולס וסלטה ויגו ירדו לליגת משנה בסוף העונה.
כדורגלנים מצטיינים

"פרס פיצ'צ'י" למלך השערים של העונה הוענק:  הוגו סאנצ'ס (מקסיקו מקסיקו), ריאל מדריד, שכבש 22 שערים ב-33 משחקים.
"פרס זאמורה" לשוער הטוב ביותר הוענק:  חואן קרלוס אבלנדו (ספרד ספרד), ספורטינג חיחון, שספג 27 שערים ב-34 משחקים.
פרס דון בלון הוענק על ידי העיתון דון בלון:
הספרדי המצטיין: מיצ'ל (ספרד ספרד)
הזר המצטיין: חורחה ולדאנו (ארגנטינה ארגנטינה)
מאמן העונה:  לואיס מולוני (מקסיקו מקסיקו)
כמו בשנה הקודמת כל פרסי דון בלון הוענקו לנציגי קבוצה אחד.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ריאל מדריד (אלופה) | 34 | 26 | 4 | 4 | 83 | 33 | 50 | 56 | העפלה לגביע האלופות |
| 2 | ברצלונה | 34 | 18 | 9 | 7 | 61 | 36 | 25 | 45 | העפלה לגביע אופ"א |
| 3 | אתלטיק בילבאו | 34 | 17 | 9 | 8 | 44 | 31 | 13 | 43 | העפלה לגביע אופ"א |
| 4 | ריאל סרגוסה | 34 | 15 | 12 | 7 | 51 | 34 | 17 | 42 | זכייה בגביע המלך הספרדי  העפלה לגביע אירופה למחזיקות גביע |
| 5 | אתלטיקו מדריד | 34 | 17 | 8 | 9 | 53 | 38 | 15 | 42 | העפלה לגביע אופ"א |
| 6 | ספורטינג חיחון | 34 | 13 | 15 | 6 | 37 | 27 | 10 | 41 |  |
| 7 | ריאל סוסיאדד | 34 | 17 | 5 | 12 | 64 | 51 | 13 | 39 |  |
| 8 | ריאל בטיס | 34 | 11 | 13 | 10 | 40 | 40 | 0 | 35 |  |
| 9 | סביליה | 34 | 12 | 10 | 12 | 39 | 34 | 5 | 34 |  |
| 10 | ריאל ואיאדוליד | 34 | 13 | 6 | 15 | 54 | 48 | 6 | 32 |  |
| 11 | אספניול | 34 | 11 | 9 | 14 | 43 | 40 | 3 | 31 |  |
| 12 | ראסינג סנטנדר | 34 | 10 | 11 | 13 | 33 | 34 | 1- | 31 |  |
| 13 | לאס פאלמס | 34 | 9 | 9 | 16 | 37 | 65 | 28- | 27 |  |
| 14 | אוססונה | 34 | 9 | 9 | 16 | 24 | 33 | 9- | 27 |  |
| 15 | קדיס | 34 | 9 | 8 | 17 | 30 | 58 | 28- | 26 |  |
| 16 | ולנסיה | 34 | 8 | 9 | 17 | 38 | 62 | 24- | 25 | ירדה ליגה |
| 17 | הרקולס | 34 | 8 | 6 | 20 | 35 | 62 | 27- | 22 | ירדה ליגה |
| 18 | סלטה ויגו | 34 | 5 | 4 | 25 | 32 | 72 | 40- | 14 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | מקסיקו הוגו סאנצ'ס | ריאל מדריד | 22 |
| 2 | ארגנטינה חורחה ולדאנו | ריאל מדריד | 16 |
| 3 | ספרד חואן אנטוניו סניור | ריאל סרגוסה | 15 |
| 4 | ארגנטינה מריו קאבררה | אתלטיקו מדריד | 14 |
| 4 | אורוגוואי חורחה דה סילבה | אתלטיקו מדריד | 14 |
ערבות (משפט עברי)

ערבות היא סוג של שעבוד הנגרם על ידי שאדם משעבד את עצמו לשלם התחייבות כספית של חברו.
ערב משעבד את עצמו לרוב, כאשר אדם אחר זקוק להלוואה כספית, ואין אדם הסומך עליו ומאמין שהוא ישלם את ההלוואה. במקרה כזה, בוחר לו המלווה אדם שלישי הנאמן עליו שישלם את ההלוואה, ואם הוא מסכים לכך הוא מתחייב לשלם את ההלוואה, במקרה והלווה לא ישלם אותה בזמנה. סיבה אחרת בו נהוג לבחור אדם שלישי כערב, הוא כדי להרחיב את מעגל האנשים המוכנים לקבל על עצמו את פרעון ההלוואה, דבר הגורם למלווה להיות בטוח יותר בכספו, ולא דווקא בגלל נאמנות יתר של הערב. לא ניתן לתבוע מהערב לשלם את הכסף, לפני שפנו ללווה והוא לא שילם את הממון למרות התחייבותו.
ערב קבלן

ערב קבלן, הוא סוג אחר של ערב, המקבל על עצמו את כל האחריות על ההתחייבות הכספית, ומשעבד את עצמו שיהיה ניתן לפנות אליו בתביעה לשלם את ההתחייבות, גם לפני שפנו ללווה או למתחייב עצמו.
ערבות בכתובה

במסכת גיטין מובא כי ערב רגיל, המשעבד את עצמו לשלם כתובה אין חלה עליו הערבות, וזאת מכיוון שאין לו גמירות דעת אמיתית להשתעבד, למרות אמירתו. הסיבה לכך שהוא אומר שיהיה ערב לתשלום טמונה בכך שמדובר במצווה, שכן בכך הוא גורם לבניית בית בישראל, שכן על פי ההלכה אין אדם רשאי להתחתן עם אשה ללא שטר כתובה. סיבה נוספת לכך שאין לו גמירות דעת לחלות הערבות היא בכך שהוא יודע שלא גרם נזק ממשי לאף אחד, שכן בניגוד להלוואה בו המלווה מוציא מארנקו ומכספו להלוות, ובמקרה ולא יקבל את כספו חזרה יגרם לו הפסד כספי, בערבות כתובה מדובר בהתחייבות לשלם לאשה ממון במקרה בו היא תתגרש או תתאלמן ממנו, ולמעשה לא מדובר בהפסד כספי אם היא לא תקבל את הכתובה, אלא רק במניעת רווח.
במקרה בו הערב מקבל על עצמו להיות "ערב קבלן" ובכך מוכיח מוכנות רצינית יותר להשתעבד, ישנה דעה האומרת כי אם היו לבעל נכסים בשעה זו, יש לערב גמירות דעת להשתעבד, שכן הוא סומך על כך שייתכן שהבעל ישלם את התחייבותו. דעה אחרת בגמרא גורסת כי אפילו במקרה כזה אין הערב משתעבד לשלם.
ערבות כספית

בהתחייבות כספית רגילה שאיו בה מצווה ויש בה הפסד - כמו הלוואה, ברור ש"ערב קבלן" משתעבד, שכן בכל הוא מוכיח מחויבות גדולה להשתעבד. לעומת זאת ב"ערב רגיל" המשעבד את עצמו להלוואה, ישנה מחלוקת בגמרא הדומה לזו של ערב קבלן בכתובה, לפי דעה אחת, אם היו לבעל נכסים בשעה זו, יש לערב גמירות דעת להשתעבד, שכן הוא סומך על כך שייתכן שהלווה ישלם את התחייבותוולפי דעה שנייה, גם במקרה כזה אין הערב משתעבד לשלם.
ההלכה נפסקת כי ערב רגיל משתעבד למרות שלא היו נכסים ללווה בשעת ההלוואה, אך "ערב קבלן" אינו משתעבד כלל, גם אם היו לבעל נכסים וקרקעות בשעת ההתחייבות. הגמרא מנמקת זאת כי "מצווה עבד ולא מידי חסרה", שהם שתי הסיבות המנויות לעיל לכך שאין לו גמירות דעת, היות ההתחייבות בגלל מצווה ולא בגלל מוכנות לשלם, וגם סיבה המניעה את הערב לא לרצות לשלם, שכן הוא לא גרם הפסד לאף אחד בהתחייבותו, וממילא גם אין סיבה שישלם, וזאת בשונה מהלוואה, בה הערב מרגיש התחייבות נפשית לשלם במקרה שהלווה לא שילם, שכן הוא מרגיש שהוא גרם הפסד למלווה בכך שגרם לו להלוות ללווה שלא שילם את התחייבותו.
התוספות מעירים, כי דווקא בצורה שיש את שני הסיבות המנויות, אין הערב משתעבד, אך במקרה שחסר אחד מהם, כמו בצורה שהכתובה נכתבה לאחר הנישואין כך שלא הכתובה גורמת להם להשתדך יחד, או במקרה שאדם מתחייב לשלם מצווה אחרת שכן גורמת לחיסרון ממון במקרה ולא ישלמו - כמו קניית ארבעת המינים, במקרה כזה יחול על הערב התחייבות לשלם.
ראו גם

כל ישראל ערבים זה לזה
ערבות - התחייבות עבור אדם אחר
הערות שוליים

↑  תלמוד בבלי, מסכת גיטין, דף מ"ט, עמוד ב'.
↑  בתלמוד בבלי, מסכת גיטין, דף נ', עמוד א' ד"ה מצווה.
פאבלו מוראלס

פדרו פאבלו מוראלס (באנגלית: Pedro Pablo Morales; נולד ב-5 בדצמבר 1964) הוא שחיין עבר אמריקאי, אלוף אולימפי, אלוף עולם ושיאן עולם במשחה ל-100 מטר פרפר. היה לאלוף האולימפי המבוגר ביותר שזכה במדליית זהב בשחייה במשחקים האולימפיים.
ביוגרפיה

מוראלס נולד בשיקגו, אילינוי. הוא בנם של פדרו ובלנקה מוראלס שהיגרו מקובה בשנת 1956. הוא גדל בסנטה קלרה, קליפורניה. בילדותו התאמן במועדון השחייה המקומי תחת הדרכתו של מיץ' איווי. בילדותו התנדב לעזור בבתי חולים בעזרה לקבוצות ילדים ובמוסדות לקשישים תוך כדי שהוא מקפיד ללמוד ברמה גבוהה. כילד החזיק בשיא ארצות הברית לגילאים הצעירים בסגנון הפרפר שהיה טבעי עבורו. בגיל 16 שיפר מוראלס את שיאו של מארק ספיץ לבתי ספר ב-100 יארד פרפר. הוא למד באוניברסיטת סטנפורד.
בשנת 1983 זכה מוראלס במדליית כסף במשחקים הפאן אמריקאיים שנערכו בקראקס, ונצואלה.
לראשונה קבע מוראלס שיא עולם חדש ב-100 מטר פרפר, 53.38 שניות, במבחנים האמריקאיים לאולימפיאדת לוס אנג'לס (1984). במשחקים עצמם הוא זכה במדליית כסף ב-100 מטר פרפר בתוצאה של 53.23 שניות כשהמנצח מיכאל גרוס קובע שיא עולם חדש בתוצאה של 53.08 שניות. בשלב המוקדמות קבע מוראלס שיא אולימפי חדש בתוצאה של 53.78 שניות. הוא זכה במדליית כסף נוספת במשחה ל-200 מטר מעורב אישי בתוצאה של 2:03.05 דקות אחרי השיאן העולמי אלכס באומן שקבע שיא עולמי חדש בתוצאה של 2:01.42 דקות. בנוסף הוא השתתף במשחה ל-200 מטר פרפר. בשלב המוקדמות הוא הציב שיא אולימפי חדש של 1:59.19 ובגמר סיים במקום הרביעי, בתוצאה של 1:57.75 דקות, אחרי ג'ון סיבן האוסטרלי שקבע שיא עולם חדש 1:57.04 דקות. הישגו הגדול באותה אולימפיאדה היה זכייה במדליית זהב במשחה שליחים 4x100 מטר מעורב בשיא עולם חדש של 3:39.30 דקות יחד עם ריק קארי, סטיב לנדקוויסט וראודי גיינס (זמנו היה 52.87 שניות ב"זינוק שליחים").
בשנת 1985 זכה מוראלס בשלוש מדליות זהב באליפות הפאן פסיפיק בשחייה שנערכה בטוקיו, יפן ב-100 מטר פרפר בתוצאה של 53.69 שניות, ב-200 מטר מעורב אישי בתוצאה של 2:04.04 דקות וב-4x100 מטר מעורב בשיא עולם חדש בתוצאה של 3:38.28 דקות.
בשנת 1986 במבחנים האמריקאיים לאליפות העולם, קבע מוראלס שיא עולם חדש ב-100 מטר פרפר, 52.84 שניות. שיא זה החזיק מעמד 9 שנים עד שנת 1995 ונישבר על ידי דניס פנקראטוב מרוסיה.
באליפות העולם בשחייה שנערכה במדריד, ספרד בשנת 1986 זכה מוראלס בשתי מדליות זהב. המדליה הראשונה הייתה ב-100 מטר פרפר בתוצאה של 53.54 שניות לפני בן ארצו מאט ביונדי (53.67 שניות). האלוף האולימפי גרוס סיים רק במקום הרביעי. המדליה השנייה הייתה במשחה שליחים 4x100 מטר מעורב בתוצאה של 3:41.25 דקות לפני מערב גרמניה (3:42.26 דקות) וברית המועצות (3:42.63 דקות).
בשנת 1987 זכה מוראלס בשתי מדליות זהב באליפות הפאן פסיפיק בשחייה שנערכה בבריסביין, אוסטרליה במשחה ל-100 מטר פרפר בתוצאה של 53.37 שניות ובמשחה ל-4x100 מטר מעורב בתוצאה של 3:41.73 דקות ובמדליית ארד במשחה ל-200 מטר מעורב אישי בתוצאה של 2:03.31 דקות.
אכזבה גדולה נפלה בחיקו של מוראלס כשלא הצליח להתברג לנבחרת השחייה לאולימפיאדת סיאול (1988). הוא החליט לפרוש משחייה תחרותית, אך רק באופן זמני. שלוש שנים מאוחר יותר בשנת 1991 הוא חזר להתאמן למשחקים האולימפיים הבאים.
ביוגרפיה > אולימפיאדת השיא

באולימפיאדת ברצלונה (1992) זכה מוראלס כ"זקן השבט", השחיין המבוגר בנבחרת והקפטן, לרגעי השיא הגדולים בקריירה שלו. הוא זכה בשתי מדליות זהב אולימפיות, במשחה ל-100 מטר פרפר בתוצאה של 53.32 שניות, לפני ראפאל סצ'וקאלה מפולין (53.35 שניות) והאלוף האולימפי היוצא אנתוני נסטי מסורינאם (53.41 שניות). ובמשחה שליחים 4x100 מטר מעורב, הרביעייה האמריקאית השוותה את השיא העולמי מסיאול 3:36.93 דקות, יחד עם ג'ף ראוס שקבע שיא עולם חדש כשחיין ראשון במשחה ל-100 מטר גב 53.86 שניות, נלסון דיבל וג'ון אולסן, לפני המשלחת המאוחדת (3:38.56 דקות) וקנדה (3:39.66 דקות) ובכך  היה לשחיין המבוגר ביותר שזכה במדליית זהב אולימפית.
בשנת 1998 החל מוראלס לכהן כמאמן הראשי של נבחרת הנשים באוניברסיטת סן חוזה.
ביוגרפיה > תארים

מוראלס שיפר 4 שיאי עולם בשחייה. 2 במשחה ל-100 מטר פרפר ו-2 במסגרת משחה שליחים 4x100 מטר מעורב.
מוראלס זכה בתואר שחיין השנה בארצות הברית בשנת 1984.
מוראלס זכה ב-7 תוארי אלוף ארצות הברית.
עד שנת 1987 זכה מוראלס ב-11 תוארי NCAA אישיים. היה זה שיפור לשיאו של השחיין האגדי ג'ון נייבר מאוניברסיטת דרום קליפורניה 10 תארים אישיים.
מוראלס מחזיק ב-3 תוארי אליפות בכדורמים עם האוניברסיטה שלו בשנים 1985, 1986 ו-1987.
בשנת 1998 זכה מוראלס להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-100 מטר פרפר
פאבלו סרסטה

| --- | --- |

 לידה:  10 במרץ 1844 פמפלונה, ספרד 
 פטירה:  20 בספטמבר 1908 (בגיל 64) ביאריץ, צרפת 
 שם לידה:  Pablo Martín Melitón Sarasate y Navascués
 מקום קבורה:  בית הקברות סן חוסה 
 מוקד פעילות:  ספרד 
 תקופת הפעילות:  מ-1852 
 מקום לימודים:  הקונסרבטואר של פריז 
 סוגה:  הרומנטיקה 
 שפה מועדפת:  ספרדית 
 כלי נגינה:  כינור 
 פרסים והוקרה:  הצלב הגדול של המסדר האזרחי של אלפונסו XII (1907)  הצלב הגדול במסדר איזבלה הקתולית  מסדר דנבורג 
 פרופיל ב-IMDb
 חתימה:  
 
פאבלו סָרָסָטֶה (בספרדית: Pablo Sarasate;‏ 10 במרץ 1844 – 28 בספטמבר 1908) היה כנר וירטואוז ומלחין ספרדי.
ביוגרפיה

סרסטה נולד בעיר פמפלונה שבספרד. אביו היה מנצח תזמורת כלי נשיפה צבאית. בגיל חמש החל ללמוד נגינה בכינור בהדרכת אביו. כישרונו נתגלה במהרה, וכבר בגיל שמונה ניגן לראשונה בקונצרט פומבי.
הוא זכה במלגה שאיפשרה לו המשך לימודים במדריד, שם זכה להערכה גם על ידי מלכת ספרד, איזבלה השנייה, שהעניקה לו כינור סטרדיווריוס. בגיל 12 המשיך לימודיו בקונסרבטוריון של פריז שם זכה בגיל 17 בפרס הראשון בתחרות יוקרתית.
ב-1860 החל סרסטה את הקריירה העולמית שלו ככנר וירטואוז. הוא הופיע בכל רחבי אירופה וכן בכל יבשת אמריקה. נגינתו הצטיינה באינטונציה נקייה, טכניקה מושלמת ורגשנות. הוא גבה שכר גבוה על הופעותיו. בגרמניה קיבל 3,000 מארקים לקונצרט, בעוד שכנר מפורסם כיוזף יואכים קיבל 1,000 מרקים.
בשנת 1904 ערך מספר הקלטות.
סרסטה נפטר מדלקת ריאות בעיר ביאריץ בשנת 1908, בגיל 64.
יצירותיו

סרסטה כתב פנטזיות, רומנסות ועיבודים של ריקודים ושירי עם ספרדים. בכל היצירות והעיבודים הדגיש את הצד הווירטואוזי. מיצירותיו המפורסמות:
"רומנסה אנדלוסה"
"חוטה נווארה"
"נעימות צועניות"
"זאפאטיאדו"
פנטסיה על נושאים מתוך כרמן של ז'ורז' ביזה
וריאציות על נושא מהאופרה חליל הקסם של מוצרט
השפעתו

סרסטה השפיע על מלחינים רבים שהקדישו לו מיצירותיהם:
אדואר לאלו הקדיש לו את "הסימפוניה הספרדית".
הנריק וייניאבסקי הקדיש לו את הקונצ'רטו לכינור מס' 2.
קאמי סן-סנס הקדיש לו את הקונצ'רטו לכינור מס' 3 ואת "מבוא ורונדו קפריצ'וזו".
מקס ברוך הקדיש לו את "הפנטסיה הסקוטית".
על שמו

רחוב סאראסאטה ברובע ה-15 שבפריז
לקריאה נוספת

נתן דונביץ', וירטואוזים-גדולי הכנרים מפגניני עד מידורי, 2003.
עופר בנגל

| --- | --- |

 לידה:  2 באוגוסט 1952 (בן 72) תל אביב-יפו, ישראל 
 מדינה:  ישראל ישראל
 השכלה:  הטכניון - מכון טכנולוגי לישראל
 תפקיד:  מייסד ומנכ"ל רדיס לאבס
 
עופר בנגל (נולד ב-2 באוגוסט 1952) הוא יזם סדרתי, ממציא, מייסד ומנכ"ל חברת החד-קרן הישראלית רדיס לאבס (אנ').
ביוגרפיה > שנותיו הראשונות

עופר בנגל נולד בשכונת צהלה שבתל אביב, ליצחק בנגל (לשעבר בלסקי) יליד הארץ, ועליזה בנגל (לבית אלט), ילידת אוסטריה. אחיו, איל בנגל הוא פרופסור בפקולטה לרפואה בטכניון ואחיו השני, רועי בנגל הוא פסיכיאטר.
עקב שירותו הצבאי של אביו, נדדה משפחתו ברחבי הארץ ובילדותו גר בצהלה, בנצרת עילית, באילת, ברמת השרון ובירושלים, אליה עבר עקב שירותו של אביו כקצין הכנסת, ושם סיים לימודיו התיכוניים בתיכון ליד האוניברסיטה.
בשנת 1970 התגייס לעתודה האקדמית, למד הנדסת אווירונאוטיקה וחלל בטכניון בחיפה וסיים תואר ראשון בהצטיינות.
ביוגרפיה > קריירה

בין השנים 1974 ו-1983 שירת כקצין בלהק הציוד של חיל האוויר ביחידה שעסקה בפיתוח שינויים והתקנות במטוסי קרב. תכנן שינויים במטוסי פנטום, סקייהוק, כפיר, F-15 ו-F-16, במהלכם היה מעורב בניסויי טיסה וניסויי מנהרת רוח בארצות הברית. לפני הגעת מטוסי F-16 הראשונים לישראל למד את טכנולוגיות והנדסת המטוס בבסיס חיל האוויר האמריקאי היל שבמדינת יוטה בארצות הברית, יחד עם קבוצת הטייסים הישראלית הראשונה, ובהם אילן רמון, ובמפעל ג'נרל דיינמיקס, יצרן המטוס, בפורט וורת' טקסס. במהלך שירותו תכנן מערכת נשיאת חימוש חדשנית ל-F-16, והיה מעורב, בין השאר, בהכנות לתקיפת הכור הגרעיני בעיראק.
ב-1983 הקים את חברת "תלתן פרויקטים תעופתיים" שעסקה בתכנון שינויים במטוסים ובין לקוחותיה היו התעשייה האווירית, תעש מערכות, אלביט מערכות, רפאל, ושני לקוחות גדולים בארצות הברית, ובין השאר תכננה את מערכת מתלי החימוש של מטוס הלביא, עד לסגירת הפרויקט בשנת 1987.
לקראת סוף שנות ה-80 החל להמציא צעצועים ומשחקים ומכר רעיונות לחברות קולקו ומילטון ברדלי (כיום חלק מחברת הסברו) וטומי (אנ') ביפן, תמורת תמלוגים.
במסגרת גיוס כסף לחברת צעצועים חדשה פגש את האחים יהודה וזהר זיסאפל, והם שכנעו אותו לעבור לעולם ההייטק. בשנת 1989 ייסד את חברת ריט טכנולוגיות (אנ') בתחום תקשורת נתונים, הנפיק אותה בנאסד"ק בשנת 1997 וניהל אותה עד שנת 2000. החברה הייתה אחת החברות הראשונות במה שלימים כונה "קבוצת רד בינת" והייתה בין חברות ההייטק הראשונות בישראל. החברה פיתחה מערכת ניהול חכמה לתשתית תקשורת של ארגונים גדולים ושל חברות טלפון.
בשנת 2000 ייסד את מובייל אקונומי, שפיתחה טכנולוגיה לעולם האינטרנט הנייד (אנ'). בשנת 2003 נמכרה הטכנולוגיה של החברה לחברת סמה (אנ'). בשנים שלאחר מכן ניהל שתי חברות הייטק במצוקה, לבקשת קרנות הון סיכון שהשקיעו בהן - אדג' מדיקל דיוויסיס שפיתחה גלאי לצילום רנטגן דיגיטלי, מטעם קרן סטאר וונצ'רס (אנ') ו-SDT שפיתחה טכנולוגיה לגילוי חומרי נפץ, מטעם קרן סקויה קפיטל. כמו כן כיהן כחבר במספר דירקטוריונים של חברות הייטק, ובהן של חברת קרשצ'נדו נטוורקס.
ביוגרפיה > רדיס לאבס

בשנת 2011 ייסד בנגל יחד עם יפתח שולמן את חברת "רדיס לאבס" שפיתחה פלטפורמה לניהול בסיסי נתונים בזמן אמת, על בסיס הקוד הפתוח Redis, והוא משמש כמנכ"ל שלה.
בכנס גוגל נקסט (Google Next 2019) באפריל 2019 הכריז, יחד עם מנכ"ל גוגל קלאוד תומאס קוריאן (אנ'), על שיתוף פעולה אסטרטגי של רדיס לאבס עם חברת גוגל.
באפריל 2021 הכריזה החברה על גיוס הון של 110 מיליון דולר לפני שווי חברה של מעל 2 מיליארד דולר, בהובלת קרן טייגר גלובל (אנ'), ובהשתתפות קרן ויז'ן פאנד של סופטבנק (Softbank) וקרן-TCV.
פטנטים > ניהול בסיסי נתונים

System, Methods, and Media for Providing in-memory Non-relational Databases US 8,972.488 B2
Systems, methods, and media for managing an in-memory NoSQL database US20160371268A1
Systems, Methods, and Media for Managing RAM Resources for In-memory NoSQL Databases US 2015/0120787 A1
Systems, Methods, and Media for Presenting Metric Data US 2016/0134486A1
System, Methods, and Media for Compressing Non - Relational Database Objects US 2018 / 0157732 A1
Systems, Methods, and Media for Managing an in - Memory NoSQL Database US 10,635,649 B2
Systems, Methods, and Media for Managing RAM Resources for In-memory NoSQL Databases US 8,954.478 B2
פטנטים > אינטרנט נייד

System and method for internet communications - WO 02/25397 A2
System and method for wireless advertising - WO 01/37595 A1
פטנטים > תקשורת מחשבים

Electrical Connector - US 5,195,902
Hermaphroditic Self-shorting Electrical Connector - US 5,052,940
Electrical connector - EU 0 456 396 A2
Connectivity Scanner - US 5,854,824
פטנטים > צעצועים ומשחקים

Toy construction apparatus - US 4,822,315
Jigsaw puzzle in the form of labyrinth - IT8847841D0
Variable path labyrinth puzzle - IT1219525B
Labyrinth-puzzlespiel - DE3714380A1
פרסים

1983 - פרס מפקד חיל האוויר על פיתוח אמצעי לחימה למטוס F-16
1996 - פרס היצואן המצטיין
2008 - המנכ"לים המצטיינים של ההיי-טק לשנת 2008 על פי פורום מנכ"לי ההיי-טק של המי"ל
2017 – דלויט, פרס חברת התוכנה שגדלה הכי מהר בסיליקון ואלי
משפחה

נישא לנעמי לבית פלדמן בשנת 1976, ולהם שני ילדים.
לאחר גירושיו נישא בשנית לאשת התקשורת אושרת קוטלר בשנת 1999 ולהם בת. ב-2012 הוא וקוטלר נפרדו.
משנת 2014 הוא בזוגיות עם אוולין דואק, אשתו לשעבר של רוני דואק.
הערות שוליים

↑  הגר רבט, חד קרן ישראלי חדש: רדיס לאבס מגיעה לשווי של למעלה ממיליארד דולר, באתר כלכליסט, 25 באוגוסט 2020
↑  ליאת רון, ‏פורטפוליו / עופר בנגל, באתר גלובס, 5 בפברואר 2009
1 2 3  מעין מנלה, הסולם: המנכ"ל שחלם להקים חברת צעצועים, וייסד חד קרן טכנולוגי, באתר כלכליסט, 23 באפריל 2021
↑  40 מעל 40 - עופר בנגל באתר גיקטיים
↑  "לא הצלחתי לגייס כסף להקמת מפעל צעצועים, ובלית ברירה הקמתי חברת הייטק", באתר כלכליסט, 1 באפריל 2018
↑  צפריר בשן, ‏"יש לנו פה סיירת מטכ"ל של ההיי-טק בישראל", באתר גלובס, 18 בינואר 2016
↑   עירד עצמון שמאייר, מכוונות גבוה: מי החברה הישראלית הבאה שתגיע לנאסד"ק?, באתר TheMarker‏, 28 במרץ 2019
↑  אורי ברקוביץ', ‏בהשתתפות סופטבנק: רדיס לאבס הישראלית מכפילה את השווי ל-2 מיליארד דולר, באתר גלובס, 7 באפריל 2021
↑  רגע לפני ההנפקה: Redis Labs גייסה עוד 310 מיליון דולר והכפילה את שוויה, באתר גיקטיים
↑  אופיר דור, ‏מי עומד מאחורי הקרן שמתסכלת את תעשיית ההון סיכון, באתר גלובס, 6 במאי 2021
↑  מאיר אורבך, כלכליסט, שיא גיוסים בהיי-טק: מעל מיליארד דולר ביום אחד לחברות ישראליות, באתר ynet, 8 באפריל 2021
↑  מאיר אורבך, סופטבנק וטייגר גלובל משקיעות 310 מיליון דולר ברדיס לאבס הישראלית, באתר כלכליסט, 7 באפריל 2021
↑  מאיר אורבך, שיא גיוסי הייטק: מעל מיליארד דולר ביום אחד, באתר כלכליסט, 8 באפריל 2021
↑  "System and method for internet communications" (באנגלית). patents.google.com. 4 בספטמבר 2001. {{cite web}}:  (עזרה)
↑  "System and method for wireless advertising" (באנגלית). patents.google.com. 30 באוקטובר 2000. {{cite web}}:  (עזרה)
↑  "US-5195902-A - Electrical Connector". portal.unifiedpatents.com.
↑  "US-5052940-A - Hermaphroditic Self-shorting Electrical Connector". portal.unifiedpatents.com.
↑  "EUROPEAN PATENT APPLICATION -Electrical connector" (PDF).
↑  "US-5854824-A - Connectivity Scanner". portal.unifiedpatents.com.
↑  "Toy construction apparatus". USPTO.report (באנגלית).
↑  "Jigsaw puzzle in the form of labyrinth" (באנגלית). patents.google.com. 13 באפריל 1988. {{cite web}}:  (עזרה)
↑  "Variable path labyrinth puzzle" (באנגלית). patents.google.com. 13 באפריל 1988. {{cite web}}:  (עזרה)
↑  "Labyrinth-puzzlespiel" (באנגלית). patents.google.com. 30 באפריל 1987. {{cite web}}:  (עזרה)
↑  מאת אורה קורן, ‏פרס הייצוא ל-96' לאפרת טכנולוגיות - ייצאה ביותר מ-123 מיליון דולר, באתר גלובס, 6 בנובמבר 1997
↑  גיא גרימלנד, המנכ"לים המצטיינים של ההיי-טק ל-2008: טובי בכר, יצחק ניסן, ישראל מזין, עופר בן גל ומנשה עזרא, באתר TheMarker‏, 19 בינואר 2009
↑  רון גרנות, חדשות טובות, באתר ynet, 7 ביוני 2006
סרגיי פרוקודין-גורסקי

| --- | --- |
סרגיי פרוקודין-גורסקי, דיוקן עצמי על גדת נהר ק'וֹרוֹליסטצק'אלי, צולם ב-1915
סרגיי פרוקודין-גורסקי, דיוקן עצמי על גדת נהר ק'וֹרוֹליסטצק'אלי, צולם ב-1915
 לידה:  31 באוגוסט 1863 האימפריה הרוסית (1858–1883) מורום (אנ'), רוסיה
 פטירה:  27 בספטמבר 1944 (בגיל 81) צרפת פריז, צרפת
 שם לידה:  Сергей Михайлович Прокудин-Горский 
 מקום קבורה:  בית הקברות הרוסי סן-ז'נביאב-דה-בואה 
 עיסוק:  צלם
 מקום לימודים:  מכון הממלכתי לטכנולוגיה של סנקט פטרבורג 
 www.prokudin-gorsky.org
 תרומות עיקריות
 מחלוצי הצילום בצבע.
 
סרגיי מיכאילוביץ' פְּרוֹקוּדִין-גוֹרְסקי (ברוסית: Сергей Михайлович Прокудин-Горский;‏ 31 באוגוסט 1863 – 27 בספטמבר 1944) היה צלם רוסי, מחלוצי הצילום בצבע.
פרוקודין-גורסקי, יליד מוֹרוּם (Муром) שברוסיה, היה כימאי בהשכלתו, והתמחה אצל מדענים נודעים בסנקט פטרבורג, בברלין ובפריז ופיתח טכניקות לצילום בצבע.